Dragi učenci, od danes naprej se bomo učili tako, da vam bom pošiljala navodila in druga gradiva preko računalnika, starši pa vam naj omogočijo, da boste lahko sledili poslanim navodilom. Naloge delajte sami, če se pojavi težava, prosi starša ali starejše brate ali sestre za pomoč. Za vsak dan vam bom poslala nekaj nalog po predmetih, kot so na urniku.

Ponedeljek, 16. 3.

**SLJ**

-doma poišči eno zanimivo knjigo, ki jo boš vsak dan malo bral

-danes beri 15 min

-iz prebranega **prepiši** vsaj 3 povedi, ki so ti bile najbolj všeč – prepiši v zvezek za pisanje, piši z malimi tiskanimi ali pisanimi črkami

-**opiši** glavno osebo v knjigi, ki jo bereš, **zapiši** vsaj 3 povedi - piši v zvezek za pisanje, piši z malimi tiskanimi ali pisanimi črkami

**MAT**

-odštevamo do 100

-reši naloge v DZ do strani 79

-če si te naloge že vse rešil, sam v karo zvezek napiši vsaj 10 podobnih računov, kot so v nalogi 2 ali 14 in jih izračunaj

**ŠPO**

-pojdi v naravo, tekaj, preskakuj **nizke** ovire (kamne, hlode, ograje…)

-teku spreminjaj hitrost (sprintaj, teci počasi, sprintaj…), smer in dolžino teka

-v naravi se čim več zadržuj in sprehajaj.

Vse dobro, učiteljica Sonja